Niisiis. Kui nüüd aus olla, siis see aasta on olnud väsitav. Pikk, täis uusi väljakutseid, tõususid ja mõõnasid. Hetkel on pigem mõõn. Kuid sellest veidi hiljem.
#000002
Aasta keskpaiku oli praktikandiks Tartu Kõrgema Kunstikooli tekstiiliosakonna tudeng Getter, kes loodetavasti targemaks sai ja meile ka blogisse erialase jälje jättis. Oktoobrikuu veetis meie juures aga vabatahtlik Laura, tänu kellele sügisene veganpäev korraldatud ning ka blogi põnevat täiendust sai.
#000004
Kõik need abikäed olid meie juures küll vaid lühikest aega, aga jäävad alatiseks osaks Slow’st.
#000005
Ka uuel aastal on praktikandid ja vabatahtlikud ikka oodatud.
#000006
Nagu ka peab ütlema eelkõige muidugi Killu kohta, kelle jaoks jäävad jõulude ja aastavahetuse vahele viimased tööpäevad ning peale seda ilmutab ta ennast vaid teisel pool letti. Tule talle külla ja aita viimased Slow päevad eriti toredaks muuta. Meie regulaarse blogi lugejana tule jaga ka oma tänusõnad, sest just Killu on kirjutanud suurema osa meie targemat sorti postitused. Mitte need hägused emotsioonijutud, mis mul ikka välja kukuvad 😛
#000007
Et Kuused on värskelt mälus ja ka eelmise aastaga võrdlusmomendiga, siis tekitab see ka kõige enam emotsiooni hetkel. Peab tõdema, et ilmselt oli eelmine aasta kõik siin majas toimuv nii salapärane ja uus, et külastajaid oli meil oluliselt rohkem. Kuigi me jätkuvalt ei taha müüa kingitusi, mis selle saajat rõõmsaks ei tee ja kaua ei kesta, siis peame ka meie siiski ellu jääma. Elmisest aastast väiksemad müüginumbrid võiksid rõõmustada lootusega, et ehk on jäänud ebavajalike kingituste tegemine vähemaks ... nähes aga mis toimub meie ümber, siis tegelikult ostetakse sama palju. Lihtsalt tundub ei ole ikka veel küllalt neid, kes teadlikumat tarbimist toetada sooviks.
#000009
Korraldatud sai aga ka kaks veganpäeva, mis toredalt palju külastajaid tõi. Järgmised veganpäevad on ka tulemas, kuna aga täpsemalt, saab teada ikka blogi ja FB lehte jälgides.
#000010
Eetilise moe trende käisime see aasta kahel hooajal uurimas Berliini eetilise moe messil. Lühidalt öeldes oli talvine üpris hipine ja villane. Suvine aga juba nähtavalt suurem ja puhtama stiiliga. Aina enam tekib tavapärase ökomoe stereotüübi vastandeid, mis meile ainult rõõmu teevad.
#000011
Kaks korda aastas panime ka Aparaaditehase poe uksed kinni, et minna müüma mujale. Need valitud üritused olid Intsikurmu muusikafestival minu kodulinnas Põlvas ja Taimetoidumess Tallinnas. Mõlemal üritusel läks hästi, kohtusime paljude sõpradega ja ka uute huvilistega.
#000013
Slow on hetkel konfliktis iseendaga. Ühelt poolt on meil nii palju toredaid sõpru, kes meie tegemisi jälgivad ja heaks kiidavad. Teisalt aga on meie missioon tutvustada teadlikumat eluviisi võimalikult paljudele. Mis tähendab ka seda, et me tahaks müüa paljudele inimestele vähe häid asju ja mitte vähestele palju kiiresti lagunevat. Me tahaks, et oleks aina rohkem neid, kes hindavad kvaliteeti ja asjade tegijaid. Hetkel tundub, et neid jääb aga liiga väheseks, et edukalt edasi liikuda.
#000014
Peale jõule kukun aga koos raamatuga diivani peale ja ei kavatse ennast päris mitu päeva liigutada kaugemale kui voodi ja vannituba. Kogun energiat uueks aastaks, mida Slow alustab koos kahe uue töötajaga. Nendest ja muudest uue aasta mõtetest aga siis juba järgmises üldse mitte läbimõeldud minu tavapärase sonimisega blogipostituses.
#000019
Värvirohke Saksamaa ja üllatav Belgia
#000022